[{"text_idx": "#000000", "text": "Bydd pob canolfan hamdden a llyfrgell AR GAU o 8:00am hyd 11:00am Dydd Iau, 28 Medi 2023. Ymddiheurwn am unrhyw anghyfleustra a achosir."}, {"text_idx": "#000003", "text": "Drwy gydol mis Chwefror a mis Mawrth 2022, roedd yn bleser gan Aura ddarparu gweithgareddau rhad ac am ddim ar draws ein canolfannau hamdden a\u2019n llyfrgelloedd fel rhan o fenter \u2018Gaeaf Llawn Lles\u2019 Llywodraeth Cymru. O glybiau gwyliau i weithdai ysgrifennu creadigol, llwyddom i ddarparu ar gyfer 2000 o breswylwyr lleol yn Sir y Fflint a hyrwyddo pwysigrwydd lles ar gyfer y corff a\u2019r meddwl."}, {"text_idx": "#000004", "text": "Cynigwyd sesiynau am ddim i grwpiau cymunedol a theuluoedd yn ein Parc Bownsio yng Nghanolfan Hamdden Glannau Dyfrdwy yn ogystal a\u0302 sesiynau Rhieni a Babanod wedi\u2019u teilwra ar gyfer plant iau. Rhoddwyd dros 500 o docynnau gwobrau i ysgolion Sir y Fflint i ymweld a\u0302 Pharc Sglefrio Aura, ynghyd a\u0302 sesiynau Merched yn Unig ac Addas i Bobl Anabl er mwyn annog pobl i gymryd rhan mewn chwaraeon cadair olwyn. Yn ogystal a\u0302 hynny, cynigwyd sesiynau Chwarae Meddal a Bowlio Deg am ddim ym Mhafiliwn Jade Jones, y Fflint, ynghyd a\u0302 sesiynau nofio i\u2019r teulu yn ein pyllau nofio yn yr Wyddgrug, Bwcle a\u2019r Fflint."}, {"text_idx": "#000006", "text": "Yn yr un modd, mae Llyfrgelloedd Aura wedi darparu gweithgareddau lles i blant a phobl ifanc fel rhan o\u2019u hymgyrch Gaeaf Llawn Lles a\u0302\u2019r Asiantaeth Ddarllen, a ariennir gan Lywodraeth Cymru."}, {"text_idx": "#000007", "text": "Mae llyfrgelloedd wedi cydweithio gyda Sba Afon a thi\u0302m Ffitrwydd Aura i gynnig triniaethau sba am ddim a mis o aelodaeth campfa am ddim i 40 o bobl ifanc lwcus rhwng 16 a 25 oed. Darparwyd sesiynau ymwybyddiaeth ofalgar am ddim i bobl ifanc hefyd er mwyn annog lles meddyliol."}, {"text_idx": "#000008", "text": "Gwahoddwyd ysgolion ar draws Sir y Fflint i ymuno a\u0302\u2019r llyfrgelloedd ar gyfer Amser Stori gyda Mama G a ymwelodd a\u0302 phob un o lyfrgelloedd Aura ym mis Mawrth i rannu straeon am garu pwy ydych chi ac ymhyfrydu yn eich hunaniaeth. I ddathlu Dydd Gw\u0302yl Dewi, darparodd Fiona Collins sesiynau arbennig yn Llyfrgelloedd y Fflint a\u2019r Wyddgrug i ddisgyblion o Ysgol Croes Atti ac Ysgol Glanrafon. Roedd yn bleser gan y llyfrgelloedd gynnal gweithdai Ysgrifennu Creadigol gyda Charles Lea o \u2018Read Now Write Now\u2019 ar gyfer plant a phobl ifanc hyd at 25 oed."}, {"text_idx": "#000010", "text": "I ddod a\u0302\u2019r ymgyrch \u2018Gaeaf Llawn Lles\u2019 i ben, cynhaliodd Llyfrgelloedd Aura ddigwyddiad ar-lein arbennig iawn i ysgolion uwchradd ar draws Cymru ynghyd a\u0302\u2019r Asiantaeth Ddarllen a Manon Steffan Ros: \u2018Llyfrau yw eich Ffrindiau Gorau\u2019. Roedd yn ffordd hyfryd i ddod a\u0302\u2019r ymgyrch i ben a hyrwyddo pw\u0302er llyfrau a darllen i bobl ifanc.\nGallwch weld y digwyddiad hwn yn ogystal a\u0302 rhai o\u2019r digwyddiadau eraill yma"}, {"text_idx": "#000011", "text": "Hoffai ti\u0302m Aura ddiolch i bawb a fynychodd unrhyw un o\u2019r gweithgareddau Gaeaf Llawn Lles a gobeithiwn fod pawb a ymunodd a\u0302 ni wedi cael amser gwych. Gobeithiwn eich gweld chi gyd yn ein canolfannau hamdden a\u2019n llyfrgelloedd yn fuan iawn."}, {"text_idx": "#000012", "text": "I glywed y diweddaraf am bopeth gan Aura, dilynwch @walesaura ar Facebook, @aura_cymru ar Twitter ac @aura.wales ar Instagram."}]